**A Belügyminisztérium Informatikai Helyettes Államtitkárság**

**Elektronikus Közszolgáltatásokat Támogató Főosztály**

**Szolgáltatás-elemzési és Monitoring Osztálya**

a kormányzati igazgatásról szóló 2018. évi CXXV. törvény

 83. § (1) bekezdése alapján

pályázatot hirdet

**közszolgáltatási és monitoring referens**

álláshely betöltésére.

**A kormányzati szolgálati jogviszony időtartama:**

Határozatlan idejű kormányzati szolgálati jogviszony

**Foglalkoztatás jellege:**

Teljes munkaidő

**A munkavégzés helye:**

1051 Budapest, József Attila utca 2-4.

**Ellátandó feladatok:**

Az elektronikus közszolgáltatások folyamatainak racionalizálását, elemzését szolgáló feladatok végrehajtásában való közreműködés, valamint a fejlesztési folyamatok előzetesen meghatározott ütemezés szerinti megvalósulásának ellenőrzése, adminisztratív koordinációja.

**Az álláshelyhez tartozó főbb tevékenységi körök:**

A központosított informatikai és elektronikus hírközlési szolgáltatásokról szóló 309/2011. (XII. 23.) Korm. rendelet 3. sz. mellékletében szereplő elektronikus információs rendszerekhez kapcsolódó elektronikus szolgáltatások elektronizálásához, fejlesztéséhez, továbbfejlesztéséhez kapcsolódó adminisztratív feladatok ellátása, továbbá az elektronikus közszolgáltatások tevékenységének monitorozása, elemzése.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény rendelkezései, valamint a Belügyminisztérium Közszolgálati Szabályzatának, valamint egyéb szabályzatainak rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Felsőfokú (preferáltan igazgatásszervező) végzettség - pályakezdők jelentkezését is várjuk -

**Elvárt kompetenciák:**

* Terhelhetőség,
* Szakmai igényesség,
* Kiváló kommunikációs készség szóban és írásban egyaránt,
* Átlag feletti precizitás,
* Önálló és pontos munkavégzés,
* Magas szintű MS Office ismeret (irodai alkalmazások).

**A pályázat elbírálásánál előnyt jelent:**

* Közigazgatási szakmai tapasztalat,
* Elektronikus közigazgatás területén szerzett szakmai gyakorlat,
* Projektekben végzett feladatellátás során szerzett tapasztalat,
* Stratégiai gondolkodás.

**A pályázat részeként benyújtandó iratok, igazolások:**

* Fényképes, részletes szakmai önéletrajz,
* Motivációs levél maximum 1 oldal terjedelemben,
* Iskolai végzettséget, nyelvvizsgát igazoló bizonyítványok másolata,
* 3 hónapnál nem régebbi hatósági erkölcsi bizonyítvány (mely a pályázatnak nem, csak az állás betöltésének feltétele),
* Nyilatkozat, hogy a kinevezést megelőző egészségügyi alkalmasságát igazoló orvosi vizsgálatnak aláveti magát,
* Nyilatkozat, hogy a pályázatát az elbírálásban részt vevő személyek megismerhetik,
* Nyilatkozat, hogy az állás betöltésénél összeférhetetlenséget eredményező körülmény nem áll fenn, illetve azokat a kinevezése időpontjáig megszünteti,
* A pályázat tárgyában kérjük feltüntetni a „közszolgáltatási és monitoring referens” álláshely azonosítót!

**Az álláshely betölthetőségének időpontja:**

Az álláshely a pályázati eljárást követően azonnal betölthető.

**A pályázat benyújtásának határideje:** 2022. február 20.

**A pályázatok benyújtásának módja:**

* Elektronikus úton az Elektronikus Közszolgáltatásokat Támogató Főosztály részére az ektfo@bm.gov.hu e-mail címen keresztül.

**A pályázati eljárás, a pályázat elbírálásának módja, rendje:**

A beérkezett pályázatokat a Belügyminisztérium erre kijelölt vezetői értékelik, valamint javaslatot tesznek a munkáltatói jogkört gyakorló közigazgatási államtitkár felé a személyzeti intézkedés meghozatalára. A pályázatok alapján kiválasztott jelentkezőkkel személyes, több körös interjú lefolytatására kerül sor.

**A pályázat elbírálásának határideje:** 2022. február 28.

**A pályázati kiírás további közzétételének helye:**

* [www.kozigallas.gov.hu](http://www.kozigallas.gov.hu)
* [www.kormany.hu](http://www.kormany.hu)

**A munkáltatóval kapcsolatos egyéb lényeges információ:**

A határozatlan időre szóló kinevezés 6 hónap próbaidő kikötésével történik.